ZAPISNIK
s 21. sjednice Vijeća Gradske četvrti Črnomerec, održane 
06. prosinca 2018. u prostorijama Područnog ureda Črnomerec, 
            Trg Francuske Republike 15/1, s početkom u 14,30 sati

Nazočni članovi Vijeća Gradske četvrti Črnomerec: 
Martin Postružin, Ljiljana Peršinec, Zdravko Banožić, Dragutin Buden, Vlado Crkvenac, Maja Čižić, Tomislav Domes, Josip Jelić, Tomislav Kolačny, Tomislav Matošin, Branko Matun, Ana Marija Pilaš,  i  Miroslav Šurbek. 

Nenazočni članovi Vijeća Gradske četvrti Črnomerec: Vanja Mojzeš i Siniša Ružić

Drugi nazočni: Renata Šimon, dipl.iur, pročelnica Gradskog ureda za mjesnu samoupravu, Branko Kasalo, predsjednik VMO Jelenovac, Mirko Berić, predsjednik VMO „Bartol Kašić“, Danijel Vuk, predsjednik VMO Medvedgrad, Davorin Murk, član VMO Kustošija Centar,  Snježana Ordanić, voditeljica Područnog odsjeka Črnomerec, Nevenka Antunović, stručni referent za rad gradske četvrti i mjesnih odbora i Natalija Vidak, stručni referent za rad gradske četvrti i mjesnih odbora, 

Sjednicu otvara Martin Postružin, predsjednik Vijeća Gradske četvrti Črnomerec te pozdravlja sve nazočne.

Predsjednik konstatira da je prisutno 13 članova Vijeća, čime su stečeni uvjeti za raspravu i pravovaljano odlučivanje.

Predsjednika kaže da će se o Zapisniku s 20. sjednice glasovati na idućoj svjednici


Predsjednik daje dnevni red na glasovanje.

Jednoglasno usvojen slijedeći

				                 dnevni red:

1. Realizacija Plana komunalnih aktivnosti u 2018. 
2. Vrhovec 3, postavljanje pješačkog prijelaza 
3. Informacije, pitanja i prijedlozi



Ad.1. Realizacija Plana komunalnih aktivnosti u 2018.  


Predsjednik  daje riječ Josipu Jeliću koji obrazlaže realizaciju te navodi koje akcije su u tijeku, a koje su gotove.

Tomislav Kolačny pita da li se može dobiti realizacija komunalnih aktivnosti po mjesnim odborima




Ad.2. Vrhovec 3, postavljanje pješačkog prijelaza 

Predsjednik otvara raspravu.
U raspravi sudjelovali; Josip Jelić, Tomislav Matošin, Maja Čižić, Tomislav Kolačny, Martin Postružin i Snježana Ordanić.

Predsjednik daje Prijedlog Zaključka na glasovanje.

Jednoglasno usvojen slijedeći 


Z A K L J U Č A K
o obilježavanju pješačkog prijelaza u ulici Vrhovec kod kbr. 3 

1. Vijeće Gradske četvrti Črnomerec raspravljalo je  o Zaključku Vijeća Mjesnog odbora Šestinski dol – Vrhovec kojim se predlaže postavljanje povišenog pješačkog prijelaza u ulici Vrhovec kod kbr. 3.  
2. Vijeće je suglasno da se u ulici Vrhovec kod kbr. 3 obilježi pješački prijelaz, ali ne povišeni. Planom komunalnih aktivnosti u 2019.  osigurati će se sredstva za spuštanje rubnjaka.  
3. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet,  na daljnje postupanje. 




Ad.3. Informacije, pitanja i prijedlozi

Tomisalv Matošin traži da se promjeni znakovlje za knjižnicu Vladimir Nazor koja je promijenila ime u Kajfešov brijeg.

Maja Čižić moli da se za slijedeću sjednicu dostave prioriteti po mjesnim odborima za 2019., te koliko je uprihodovalo komunalno redarstvo u 2108. godini.
Renata Šimon odgovara da se sve kazne prikazuju u proračuna Grada Zagreba te da je to pitanje za pročelnika Gradskog ureda za prostorno uređenje, izgradnju Grada, graditeljstvo, komunalne poslove i promet, Dinka Bilića.
Tomislav Matošin kaže da smo nekada dobivali izvještaje od II Policijske postaje o kriminalnim aktivnostima na području Črnomerca te da li ih moramo isto tražiti.
Josip Jelić kaže da se sve odvija u kontekstu Vijeća za prevenciju.
Maja Čižić kaže da više nema sata na displeju na tramvajskoj stanici Republike Austrije te traži da se vrati.
Branko Matun kaže da smo dobili odgovor od Gradskog ureda za Sportsko rekreacioni centar Medvedgrad te ga čita. Pita da li će taj prostor ići u najam.
Josip Jelić kaže da je stavljena izvan snage Odluka o zakupu odnosno o korištenju za navedeni prostor.

Renata Šimon odgovara na tu temu. Pokrenuto je pitanje vezano u uključivanje Gradske četvrti o odlučivanje korištenju športskih terena. Gradske četvrti u Gradu Zagrebu i mjesni odbori koriste te prostore na temelju Zaključka o korištenju tih prostora koji je donio gradonačelnik. U tom Zaključku gradonačelnik je točno utvrdio koji su to prostori koje daje mjesnoj samoupravi za njezine potrebe i ono što ne treba mjesnoj samoupravi daje se na sate političkim strankama, udrugama, kulturno umjetničkim društvima i ostalima. Korištenje športskih terena nije posao mjesne samouprave , vijeća gradskih četvrti i vijeća mjesnih odbora. Športski tereni nisu u nadležnosti Gradske četvrti niti mjesnih odbora već o njima treba brinuti nadležni Gradski ured za šport. Smatra da Vijeće može izraziti negodovanje zato što je netko dobio koncesiju, ali tu priča završava.
Ljiljana Peršinec kaže da bi to bilo u redu da Vijeće Gradske četvrti nije izdvajalo financijska sredstva za uređenje navedenih prostora.
Renata Šimon odgovara da Vijeće donosi plan komunalnih aktivnosti i ulažete sredstva u gradsku imovinu, ali to je odluka Vijeća koje to nije moralo, Vijeće je odlučilo tako. Obzirom da nadležni gradski ured nema dovoljno sredstava za sve to i Vijeća su pripomogla da se igrališta urede. Vijeće ulaže i u škole i u vrtiće to je sve na vašem području gdje vaša djeca idu u tu školu  ili vrtić. To ne znači da je Vijeće to koje upravlja školom ili vrtićem. Takva je gradska odluka o korištenju športskih terene i ako ju Vijeće želi promijeniti to mora kroz Gradsku skupštinu.
Josip Jelić kaže da je intencija svih nas da se napravi ono što je najbolje. Radi se o tome da je to gradska imovina i Grad Zagreb je donio Odluku, što ne znači da je to pravilna odluka. Odluke se mijenjaju.
Zdravko Banužić kaže da smo mi tu da zaštitimo interese građana, međutim prema aktima koji su sada na snazi mi se moramo izboriti da se akti promjene i da građani mogu koristit te prostore bez naknade od strane koncesionara. Dok se Odluka ne promjeni situacija stoji pravno ovako kako stoji.
Tomislav Matošin kaže da i Gradska skupština i Vijeće Gradske četvrti i Vijeće mjesnih odbora moraju biti u službi građana. Odluke mogu biti svakakve. Odluka nekog ureda da se koncesija da hokejaškom klubu za košarkaško igralište, a pri tome da se izdvaja novac za uređenje tog košarkaškog igrališta smatra da nikako nije u redu i da bi Vijeće trebalo reagirati zajedno s građanima. Očekuje da svi uredi funkcioniraju u duhu dobrog gospodarenja.

Obzirom da se više nitko ne javlja za riječ, predsjednik zatvara sjednicu.

Sjednica završila u 15,15 sati.
Zapisnik vodila:
Natalija Vidak

KLASA:   026-02/18-01/554
URBROJ: 251-06-11-03-18-2						
Zagreb,     06. prosinca 2018. 



								
								        Predsjednik Vijeća 
                                                                                       	  Gradske četvrti Črnomerec

